**LĪGUMS**

**Par būvuzraudzības veikšanu objektos „Akadēmiķa Graftio ielas posmā no Gaismas ielas līdpz Jelgavas ielai pārbūve, Daugavpilī”, „Apšu ielas posmā no Nometņu ielas līdz Daugavas upei pārbūve, Daugavpilī”, „Apšu ielas posmā no Nometņu ielas līdz Naujenes ielai un Naujenes ielas posmā no Apšu ielas līdz Dunduru ielai pārbūve, Daugavpilī”, „Vecpils ielas posmā no Naujenes ielas 19 līdz Strazdu ielai un Strazdu ielas posmā no Vecpils ielas līdz Naujenes ielai, atzars līdz Vecpils ielai 34B pārbūve, Daugavpilī”**

Daugavpils 2017.gada 10.maijā

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, juridiskā adrese: Saules iela 5a, Daugavpils, LV-5401, Latvija, tās **vadītāja Aivara Pudāna** personā, kurš darbojas uz iestādes nolikuma pamata, un

**Pašvaldības sabiedrība ar ierobežotu atbildību “Sadzīves pakalpojumu kombināts”**, reģistrācijas Nr.41503002428, juridiskā adrese: Višķu iela 21K, Daugavpils, LV-5410, Latvija, tās **valdes locekļa** **ar tiesībām pārstāvēt kapitālsabiedrību atsevišķi Andreja Jeršova** personā,

pamatojoties uz Daugavpils pilsētas domes iepirkuma komisijas 2017.gada 6.aprīļa lēmumu (iepirkumu komisijas sēdes protokols Nr.5) iepirkuma “Būvuzraudzības veikšana Daugavpils pilsētas pašvaldības iestādes “Komunālās saimniecības pārvalde” noteiktajos objektos”, identifikācijas Nr.DPD 2017/39, iepirkuma priekšmeta 2.daļā “Būvuzraudzības veikšana objektos „Akadēmiķa Graftio ielas posmā no Gaismas ielas līdpz Jelgavas ielai pārbūve, Daugavpilī”, „Apšu ielas posmā no Nometņu ielas līdz Daugavas upei pārbūve, Daugavpilī”, „Apšu ielas posmā no Nometņu ielas līdz Naujenes ielai un Naujenes ielas posmā no Apšu ielas līdz Dunduru ielai pārbūve, Daugavpilī”, „Vecpils ielas posmā no Naujenes ielas 19 līdz Strazdu ielai un Strazdu ielas posmā no Vecpils ielas līdz Naujenes ielai, atzars līdz Vecpils ielai 34B pārbūve, Daugavpilī”” noslēdza šādu Līgumu:

1. **LĪGUMĀ LIETOTIE TERMINI**
2. **Pasūtītājs** – Daugavpils pilsētas pašvaldības iestāde “Komunālās saimniecības pārvalde”, reģistrācijas Nr.90009547852, juridiskā adrese: Saules iela 5a, Daugavpils, LV-5401.
3. **Uzņēmējs** –PSIA “Sadzīves pakalpojumu kombināts”, reģistrācijas Nr.41503002428, juridiskā adrese: Višķu iela 21K, Daugavpils, LV-5410, Latvija.
4. **Līgums** –šis, starp Pusēm noslēgtais līgums;
5. **Puse/Puses** – Pasūtītājs vai Uzņēmējs vai abi kopā.
6. **Objekts** – “Akadēmiķa Graftio ielas posmā no Gaismas ielas līdpz Jelgavas ielai pārbūve, Daugavpilī”, „Apšu ielas posmā no Nometņu ielas līdz Daugavas upei pārbūve, Daugavpilī”, „Apšu ielas posmā no Nometņu ielas līdz Naujenes ielai un Naujenes ielas posmā no Apšu ielas līdz Dunduru ielai pārbūve, Daugavpilī”, „Vecpils ielas posmā no Naujenes ielas 19 līdz Strazdu ielai un Strazdu ielas posmā no Vecpils ielas līdz Naujenes ielai, atzars līdz Vecpils ielai 34B pārbūve, Daugavpilī”.
7. **Būvprojekts** – būvprojekts „Akadēmiķa Graftio ielas posmā no Gaismas ielas līdz Jelgavas ielai pārbūve, Daugavpilī”, būvprojekts „Apšu ielas posmā no Nometņu ielas līdz Daugavas upei pārbūve, Daugavpilī”, būvprojekts „Apšu ielas posmā no Nometņu ielas līdz Naujenes ielai un Naujenes ielas posmā no Apšu ielas līdz Dunduru ielai pārbūve, Daugavpilī”, būvprojekts „Vecpils ielas posmā no Naujenes ielas 19 līdz Strazdu ielai un Strazdu ielas posmā no Vecpils ielas līdz Naujenes ielai, atzars līdz Vecpils ielai 34B pārbūve, Daugavpilī”.
8. **Pakalpojumi** –būvuzraudzības darbi Objektā saskaņā ar šo Līgumu, Tehnisko specifikāciju (1.pielikums) un citiem Līguma pielikumiem, atbilstoši līgumam, kurš noslēgts starp Pasūtītāju un Būvuzņēmēju par Būvprojektā paredzēto būvdarbu veikšanu, Būvprojektam, spēkā esošajiem būvnormatīviem un citiem būvniecību un/vai būvuzraudzību regulējošajiem normatīvajiem aktiem.
9. **Līgumcena** – Līguma norādītā kopējā summa bez PVN, kuru Pasūtītājs samaksās Uzņēmējam par pilnā apjomā un noteiktos termiņos sniegtiem Pakalpojumiem. Līgumcena ietver visus izdevumus un atlīdzību, kāda Uzņēmējam pienākas sakarā ar pilnīgu un pienācīgu Līgumā noteikto saistību un pienākumu izpildi, t.sk. transporta un sakaru līdzekļu izmaksas, darbu organizācijas izmaksas, nodokļus un citas izmaksas, kuras saistītas ar līgumsaistību izpildi, t.sk. visas iespējamās izmaksas, kas varētu rasties Uzņēmējam, Pasūtītājam apturot Līguma darbību. Līgumcena visā Līguma darbības laikā nevar tikt paaugstināta, t.sk., ja mainās kopējā būvdarbu vērtība, pagarinās būvdarbu izpildes termiņš vai tiek veiktas izmaiņas Būvprojektā.
10. **Būvuzraudzības plāns** – būvdarbu kvalitātes uzraudzības plāns, kas izstrādāts, pamatojoties uz darbu veikšanas projektu, un nosaka obligāti veicamās pārbaudes un galvenos būvdarbu posmus;
11. **Būvuzņēmējs** – uzņēmējs, ar kuru Pasūtītājs noslēdzis līgumu par būvdarbu veikšanu Objektā. Ar Būvuzņēmēju noslēgtā līguma kopija tiks iesniegta Uzņēmējam pēc Līguma noslēgšanas un pirms Pakalpojuma sniegšanas uzsākšanas.
12. **PVN** –pievienotās vērtības nodoklis.
13. **Akts** – pieņemšanas nodošanas akts, ar kuru tiek pieņemts Pakalpojums vai tā daļa.
14. **Līguma saistību izpildes garantija** – Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas kredītiestādes, kas ir tiesīga veikt darbību Latvijas Republikā vai apdrošināšanas sabiedrības izsniegta līguma saistību izpildes garantija 10% (desmit procentu) apmērā no līguma summas. Kredītiestādes/apdrošināšanas sabiedrības garantijas saturam jāatbilst Līguma nosacījumiem un tajā nevar tikt iekļauti papildus ierobežojumi.
15. **Nepārvarama vara** – notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
16. **LĪGUMA PRIEKŠMETS**
    1. Pasūtītājs uzdod un Uzņēmējs apņemas sniegt Pakalpojumus Objektā visā Būvprojektā paredzēto būvdarbu izpildes laikā, līdz Būvprojektā paredzēto būvdarbu pilnīgai pabeigšanai, ko apliecina Pasūtītāja un būvuzņēmēja starpā abpusēji parakstīts Būvdarbu nodošanas un pieņemšanas akts un būvdarbu garantijas laikā saskaņā ar šo Līgumu, Tehnisko specifikāciju (1.pielikums), Finanšu piedāvājumu (2.pielikums), Galvenā personāla sarakstu (3.pielikums), Līguma saistību izpildes garantijas noteikumiem (4.pielikums), Būvuzrauga iknedēļas atskaites paraugam (5.pielikums) un spēkā esošiem normatīviem aktiem.
    2. Pasūtītājs apņemas samaksāt Uzņēmējam par sniegtajiem Pakalpojumiem atbilstoši šī Līguma nosacījumiem.
17. **LĪGUMA SUMMA UN SAMAKSAS KĀRTĪBA**
    1. Atbilstoši Uzņēmēja Finanšu piedāvājumam (2.pielikums) par kvalitatīvu un pilnīgu Līgumā noteikto Pakalpojumu sniegšanu kopējā Līgumcena ir 8359,92 EUR (*astoņi tūkstoši trīs simti piecdesmit deviņi euro 92 centi*) bez PVN jeb:
       1. objekts “Akadēmiķa Graftio ielas posmā no Gaismas ielas līdz Jelgavas ielai pārbūve, Daugavpilī” – 1975,05 EUR (*viens tūkstotis deviņi simti septiņdesmit pieci euro 05 centi*) bez PVN;
       2. objekts “Apšu ielas posmā no Nometņu ielas līdz Daugavas upei pārbūve, Daugavpilī” – 481,32 EUR (*četri simti astoņdesmit viens euro 32 centi*) bez PVN;
       3. objekts “Apšu ielas posmā no Nometņu ielas līdz Naujenes ielai un Naujenes ielas posmā no Apšu ielas līdz Dunduru ielai pārbūve, Daugavpilī” – 3354,75 EUR (*trīs tūkstoši trīs simti piecdesmit četri euro 75 centi*) bez PVN;
       4. objekts “Vecpils ielas posmā no Naujenes ielas 19 līdz Strazdu ielai un Strazdu ielas posmā no Vecpils ielas līdz Naujenes ielai, atzars līdz Vecpils ielai 34B pārbūve, Daugavpilī” – 2548,80 EUR (*divi tūkstoši pieci simti četrdesmit astoņi euro 80 centi*) bez PVN.
    2. Papildus Līgumcenai Pasūtītājs maksā PVN atbilstoši spēkā esošajiem normatīvajiem aktiem.
    3. Līgumcena visā Līguma darbības laikā nevar tikt paaugstināta, t.sk., ja mainās kopējā būvdarbu vērtība, pagarinās būvdarbu izpildes termiņš vai tiek veiktas izmaiņas Būvprojektā.
    4. Līgumcenas samaksu par Pakalpojuma sniegšanu Pasūtītājs veic pa daļām katram objektam atsevišķi, katru mēnesi, proporcionāli iepriekšējā mēnesī Būvuzņēmēja faktiski izpildītajam būvdarbu apjomam, attiecībā pret kopējo Pakalpojuma apjomu (100%) (viens simts procenti) naudas izteiksmē. Pakalpojuma apjoma proporcija iepriekšējam mēnesim tiek aprēķināta, vadoties no iepriekšējā mēnesī izpildīto būvdarbu apjoma attiecībā pret kopējo būvdarbu apjomu (100%) (viens simts procenti) naudas izteiksmē.
    5. Pasūtītājs maksā Uzņēmējam par iepriekšējā mēnesī faktiski saņemto Pakalpojumu 15 (piecpadsmit) darba dienu laikā pēc Akta abpusējas parakstīšanas un Uzņēmēja sagatavota Līguma noteikumiem atbilstoša rēķina saņemšanas. Pamats rēķina izrakstīšanai un samaksas veikšanai ir Pušu parakstīts Akts.
    6. 10 (desmit) darba dienu laikā no Akta saņemšanas Pasūtītājs izskata Aktu un paraksta to vai minētajā termiņā rakstiski iesniedz Uzņēmējam pretenziju, ja Pakalpojums ir sniegts nekvalitatīvi vai neatbilst šī Līguma vai spēkā esošo normatīvo aktu prasībām, vai Aktā ir neprecizitātes. Šādā gadījumā Uzņēmējam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu.
    7. Ja Līgumā noteikto Pakalpojumu sniegšana tiek pārtraukta no Uzņēmēja neatkarīgu iemeslu dēļ, tad Puses sastāda Aktu par faktiski saņemtajiem Pakalpojumiem, konstatējot tajā saņemto Pakalpojumu apjomu, proporcionāli uz Līguma pārtraukšanas brīdi Būvuzņēmēja faktiski izpildītajam būvdarbu apjomam.
    8. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Uzņēmēja norādīto bankas norēķinu kontu.
    9. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
18. **LĪGUMA IZPILDES TERMIŅI**
    1. Uzņēmējs apņemas sniegt Pakalpojumus visā Būvprojektā paredzēto būvdarbu izpildes laikā (tas ir līdz Būvprojektā paredzēto būvdarbu pilnīgai izpildei, ko apliecina Pasūtītāja un Būvuzņēmēja starpā parakstīts Būvdarbu nodošanas un pieņemšanas akts.).
    2. Uzņēmējs uzsāk sniegt Pakalpojumu Objektā pēc rakstveida paziņojuma par būvdarbu uzsākšanu Objektā saņemšanas no Pasūtītāja. Paziņojumu par Pakalpojuma sniegšanas uzsākšanu Pasūtītājs nosūta Uzņēmējam ne vēlāk kā 5 (piecas) darba dienas pirms būvdarbu uzsākšanas Objektā.
    3. Prognozējamais būvdarbu pabeigšanas termiņš Objektā ir:
       1. objekts „Akadēmiķa Graftio ielas posmā no Gaismas ielas līdz Jelgavas ielai pārbūve, Daugavpilī” – 3 (trīs) mēneši;
       2. objekts „Apšu ielas posmā no Nometņu ielas līdz Daugavas upei pārbūve, Daugavpilī” – 3 (trīs) mēneši;
       3. objekts „Apšu ielas posmā no Nometņu ielas līdz Naujenes ielai un Naujenes ielas posmā no Apšu ielas līdz Dunduru ielai pārbūve, Daugavpilī” – 3 (trīs) mēneši;
       4. objekts „Vecpils ielas posmā no Naujenes ielas 19 līdz Strazdu ielai un Strazdu ielas posmā no Vecpils ielas līdz Naujenes ielai, atzars līdz Vecpils ielai 34B pārbūve, Daugavpilī” – 4 (četri) mēneši.

Šis termiņš ir informatīvs un ja būvdarbu izpilde jebkurā gadījumā pārsniedz šo termiņu, Uzņēmējam nav tiesību prasīt papildus samaksu sakarā ar izmaiņām būvdarbu pabeigšanas termiņā (t.sk. gadījumā ja būvdarbi tiek apturēti uz laiku).

* 1. Pasūtītājs ne mazāk kā 5 (piecas) darba dienas iepriekš brīdina Uzņēmēju, ja pēc Pasūtītāja iniciatīvas tiek apturēta būvdarbu veikšana, bet gadījumos, kad būvdarbu veikšana tiek apturēta ne pēc Pasūtītāja iniciatīvas – iespējami īsā laikā pēc būvdarbu apturēšanas. Šādā gadījumā Pakalpojumu sniegšanas termiņš tiek pagarināts par tik dienām, par cik ir apturēta būvdarbu veikšana. Šādā būvdarbu apturēšanas gadījumā Uzņēmējam nav tiesību pieprasīt papildus samaksu vai jebkādu zaudējumu atlīdzību. Ja būvdarbu veikšana tiek atsākta, Pasūtītājs par to paziņo Uzņēmējam ne mazāk kā 5 (piecas) darba dienas iepriekš.

1. **PUŠU PIENĀKUMI UN TIESĪBAS**
   1. Uzņēmēja pienākumi:
      1. nodrošināt visa Būvprojekta realizācijas laikā veicamo būvdarbu procesa uzraudzību kopumā un ikviena Būvuzraudzības plānā noteiktā posma kontroli būvlaukumā, termiņos, kādi ir paredzēti būvuzraudzības plānā, kā arī nodrošināt, lai būvdarbi tiktu veikti atbilstoši Būvprojektam, ar Būvuzņēmēju noslēgtā būvdarbu līguma noteikumiem un normatīvajiem aktiem;
      2. norīkot Pakalpojuma ietvaros veikt būvuzraudzību Objektā sekojošus būvuzraugus:
         1. galvenais atbildīgais būvuzraugs Pēteris Užulis (būvprakses sertifikāta Nr.5-01596, mob. tālr. 29789191).
      3. pēc Līguma spēkā stāšanās un pirms Pakalpojuma sniegšanas uzsākšanas Objektā, iesniegt 5.1.2.punktos norādīto būvuzraugu saistību rakstus, kas reģistrētas attiecīgajā būvvaldē un būvprakses sertifikātu apliecinātas kopijas;
      4. izstrādāt Objekta Būvuzraudzības plānu, iesniegt to Pasūtītājam un saskaņot to attiecīgajā būvvaldē 5 (piecu) dienu laikā no Līguma spēkā stāšanās dienas;
      5. pārbaudīt, vai pirms būvdarbu uzsākšanas ir veikti visi būvdarbu sagatavošanas darbi;
      6. saskaņot ar Būvuzņēmēju un Pasūtītāju organizatoriskos jautājumus, kas saistīti ar Objektā veicamajiem būvdarbiem;
      7. vismaz 1 (vienu) reizi nedēļā organizēt būvsapulces, lai izskatītu un risinātu būvdarbu organizatoriskos jautājumus. Būvsapulces dienas kārtību, sapulces dalībniekus un pieņemtos lēmumus jāfiksē protokolā un tie ir obligāti izpildāmi Uzņēmējam, ja vien tie nav pretrunā ar Līgumu;
      8. organizēt, vadīt un protokolēt būvsapulces. Pirmo būvsapulci Uzņēmējs sasauc ne vēlāk kā 3 (trīs) darba dienu laikā pēc būvdarbu uzsākšanas Objektā. Kārtējās būvsapulces norises laiks tiek noteikts būvsapulces protokolā. Būvsapulces protokolu Uzņēmējs izsniedz Pasūtītājam un Būvuzņēmējam ne vēlāk kā nākamajā darba dienā pēc būvsapulces;
      9. uzraudzīt, lai Būvuzņēmējs ievēro būvsapulcēs un ar Būvuzņēmēju noslēgtajā būvdarbu līgumā noteiktos būvdarbu izpildes termiņus. Būvdarbu izpildes termiņu nokavējuma gadījumā nekavējoties rakstiski informēt Pasūtītāju;
      10. nekavējoties rakstiski informēt Pasūtītāju, ja būvdarbi tiek veikti nekvalitatīvi, vai ja tiek konstatētas patvaļīgas atkāpes no Būvprojekta vai ar Būvuzņēmēju noslēgtā būvdarbu līguma, vai ja netiek ievērotas Latvijas būvnormatīvu, būvniecību, ugunsdrošības vai darba aizsardzības normatīvo aktu prasības. Šādā gadījumā Uzņēmējs, iepriekš saskaņojot ar Pasūtītāju, iesniedz Būvuzņēmējam rakstisku pieprasījumu pārtraukt būvdarbus līdz konstatēto trūkumu/pārkāpumu novēršanai;
      11. pārliecināties un regulāri uzraudzīt, lai Būvuzņēmējs ievēro normatīvajos aktos noteiktās drošības un darba aizsardzības prasības;
      12. informēt Pasūtītāju par visiem apstākļiem, kas var negatīvi ietekmēt sekmīgu būvdarbu veikšanu vai Objekta ekspluatāciju;
      13. nekavējoties, bet ne vēlāk kā 24 (divdesmit četru) stundu laikā no uzaicinājuma nosūtīšanas brīža, ierasties Objektā pēc Pasūtītāja, autoruzrauga vai citas būvdarbus uzraugošās amatpersonas pirmā uzaicinājuma;
      14. piedalīties segto darbu un nozīmīgo konstrukciju pieņemšanā, kā arī izvērtēt Būvuzņēmēja iesniegto izpilddokumentāciju, materiālu un iekārtu atbilstību apliecinošos dokumentus un citus saistītos dokumentus (sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.);
      15. izvērtēt Būvuzņēmēja sagatavoto ikmēneša būvdarbu izpildes aktu par iepriekšējā mēnesī faktiski izpildītajiem būvdarbiem, 5 (piecu) darba dienu laikā no tā saņemšanas un parakstīt to vai minētajā termiņā sniegt rakstisku motivētu atteikumu. Atteikuma gadījumā Uzņēmējs par to informē Pasūtītāju, iesniedzot atteikuma kopiju;
      16. piedalīties Objekta pieņemšanā ekspluatācijā atbilstoši Tehniskajā specifikācijā noteiktajām prasībām;
      17. pēc Objekta pieņemšanas ekspluatācijā, nodot Pasūtītājam visu ar Objektu saistīto dokumentāciju;
      18. nodrošināt, ka Līguma izpildē piedalās kvalificēts un pieredzējis personāls;
      19. Uzņēmējam nekavējoties ir jānomaina Pakalpojuma izpildē iesaistīts personāls, ja to rakstiski pieprasa Pasūtītājs un pamato ar kādu no šādiem iemesliem:
          1. Līguma noteikumiem neatbilstošu vai paviršu pienākumu pildīšanu vai pienākumu nepildīšanu;
          2. atkārtotu tādu darbību veikšanu, kas kaitē darba drošībai, veselībai vai vides aizsardzībai.
      20. pēc Pasūtītāja pieprasījuma piedalīties citu būvniecības procesa dalībnieku organizētājās sapulcēs;
      21. pieņemt tikai ar Būvuzņēmēju noslēgtajam būvdarbu līgumam, Būvprojektam, Līgumam un spēkā esošajiem normatīvajiem aktiem atbilstoši veiktus būvdarbus;
      22. Pakalpojuma izpildē patstāvīgi nodrošināt normatīvajos aktos noteiktajā kārtībā sertificētus mērinstrumentus, kas nepieciešami Pakalpojumu ietvaros veicamo pārbaužu par būvdarbu kvalitāti, drošumu un atbilstību Būvprojektam un ar Būvuzņēmēju noslēgtajā būvdarbu līgumā noteiktajam, pilnvērtīgai izpildei;
      23. savlaicīgi sagatavot un iesniegt Pasūtītājam Tehniskajā specifikācijā minētās atskaites saskaņā ar būvuzrauga iknedēļas atskaites paraugu (5.pielikums). Ja atskaite vai tai pievienotie dokumenti neatbilst Līguma noteikumiem vai normatīviem aktiem, nav kvalitatīva vai Pasūtītājs konstatē citus trūkumus, Uzņēmējam jānovērš Pasūtītāja norādītie trūkumi/nepilnības un Pasūtītāja paziņojumā norādītajā termiņā atkārtoti jāiesniedz atskaite Pasūtītājam;
      24. sniegt Pasūtītājam priekšlikumus, konsultācijas un atzinumus, t.sk., bet ne tikai par konkrētiem Būvuzņēmēja veiktajiem būvdarbiem Objektā un/vai Būvprojektu, vai Būvprojekta detalizācijas risinājumiem;
      25. izpildīt Pasūtītāja norādījumus un ieteikumus ar nosacījumu, ka tie nav pretrunā ar Būvprojektu un Latvijas Republikā spēkā esošiem normatīviem aktiem, un veikt citus pienākumus saskaņā ar Tehnisko specifikāciju;
      26. veikt citus pienākumus vai darbības saskaņā ar Tehnisko specifikāciju un/vai atsevišķiem Pasūtītāja uzdevumiem, Pasūtītāja nosūtītajā uzdevumā norādītajā termiņā;
   2. Uzņēmēja tiesības:
      1. saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Uzņēmēja Līgumā noteikto saistību izpildei;
      2. nepieļaut būvdarbu uzsākšanu Objektā, ja nav veikti būvdarbu sagatavošanas darbi;
      3. pieprasīt no Būvuzņēmēja ar būvdarbiem saistītos dokumentus, lai rastu precīzu pārskatu un kontrolētu būvdarbu gaitu Objektā;
      4. rakstveidā saskaņojot ar Pasūtītāju, apturēt būvdarbus Objektā, ja tiek konstatēti spēkā esošo normatīvo aktu, Būvprojekta un/vai ar Būvuzņēmēju noslēgtā būvdarbu līguma pārkāpumi vai patvaļīgas atkāpes no tiem;
      5. rakstveidā saskaņojot ar Pasūtītāju, pieprasīt segto darbu atsegšanu, ja rodas šaubas par kāda būvdarba izpildes kvalitāti un/vai atbilstību Būvprojektam.
      6. Uzņēmējs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas būvuzraugam ir noteikta saskaņā ar spēkā esošajiem normatīvajiem aktiem.
      7. Uzņēmējam nav tiesības bez iepriekšējas saskaņošanas ar Pasūtītāju pieņemt lēmumus, sniegt Būvuzņēmējam tādus norādījumus un veikt darbības, kas saistītas ar Būvprojektā noteikto būvdarbu apjomu izmaiņām vai būvdarbu izpildes termiņa pagarinājumu, vai kas varētu palielināt būvdarbu izmaksas vai citādi negatīvi ietekmēt Pasūtītāja intereses.
   3. Pasūtītāja pienākumi:
      1. Līgumā noteiktajā kārtībā norēķināties ar Uzņēmēju par faktiski saņemtajiem Pakalpojumiem Līgumā noteiktajā kārtībā;
      2. sniegt Uzņēmējam Pasūtītāja rīcībā esošo un Līguma izpildei nepieciešamo informāciju un dokumentāciju;
      3. nodrošināt Pasūtītāja pārstāvja piedalīšanos būvsapulcēs.
   4. Pasūtītāja tiesības:
      1. Pasūtītājs ir tiesīgs apturēt Pakalpojumu sniegšanu līdz pārkāpuma novēršanai un/vai zaudējumu segšanai, ja Uzņēmējs neievēro Līgumā noteiktās prasības;
      2. nepieņemt Pakalpojumus, ja tie ir sniegti nekvalitatīvi vai nepilnīgi, ja tie neatbilst Līgumam vai ja iztrūkst kāds no nepieciešamajiem dokumentiem. Pasūtītājs paziņo Uzņēmējam par atteikumu pieņemt Pakalpojumus;
      3. 10 (desmit) darba dienu laikā parakstīt no Uzņēmēja saņemto Aktu vai minētajā termiņā rakstiski iesniegt Uzņēmējam pretenziju, ja Pakalpojums ir sniegts nekvalitatīvi vai neatbilst šī Līguma vai spēkā esošo normatīvo aktu prasībām vai Aktā ir neprecizitātes. Šādā gadījumā Uzņēmējam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu;
      4. jebkurā laikā pārbaudīt Uzņēmēja saistību izpildi, pieprasīt un saņemt no Uzņēmēja informāciju, dot norādījumus.
2. **APDROŠINĀŠANA UN GARANTIJA**
   1. Uzņēmējs uz sava rēķina uzņemas noslēgt galvenā atbildīgā būvuzrauga profesionālās civiltiesiskās atbildības apdrošināšanu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.
   2. Uzņēmējs 5 (piecu) darba dienu laikā pēc rakstveida paziņojuma par būvdarbu uzsākšanu Objektā saņemšanas no Pasūtītāja iesniedz Pasūtītājam atbildīgā galvenā atbildīgā būvuzrauga profesionālās civiltiesiskās atbildības apdrošināšanu par apdrošināšanas summu 100 % no piedāvājuma (līguma) summas par būvuzraudzības pakalpojumu veikšanu.
   3. Atbildīgā galvenā atbildīgā būvuzrauga profesionālās civiltiesiskās atbildības apdrošināšanas līgumu Uzņēmējs uztur spēkā no būvdarbu uzsākšanas līdz būvdarbu garantijas termiņa beigām.
   4. Uzņēmējs 5 (piecu) darba dienu laikā pēc rakstveida paziņojuma par būvdarbu uzsākšanu Objektā saņemšanas no Pasūtītāja iesniedz Pasūtītājam kredītiestādes vai apdrošinātāja izsniegtu Līguma saistību izpildes noteikumiem (4.pielikums) atbilstošu Līguma saistību izpildes garantiju 10% (desmit procentu) apmērā no kopējās Līguma summas.
   5. Līguma saistību izpildes garantiju Pasūtītājs ir tiesīgs izmantot, lai kompensētu Uzņēmējs saistību neizpildes rezultātā Pasūtītājam nodarītos zaudējumus vai lai ieturētu līgumsodu.
   6. Līguma saistību izpildes garantija ir spēkā no tās izdošanas datuma un visu Būvprojektā paredzēto būvdarbu izpildes laiku.
3. **PUŠU ATBILDĪBA UN LĪGUMSODS**
   1. Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos zaudējumu atlīdzību.
   2. Ja Pasūtītājs savas vainas dēļ kavē Līguma noteikto apmaksas termiņu, Uzņēmējam ir tiesības pieprasīt no Pasūtītāja līgumsodu 0,5% (nulle komats piecu procentu) apmērā no savlaicīgi neveiktā maksājuma summas par katru nokavēto attiecīgā termiņa dienu, bet ne vairāk kā 10% (desmit procenti) no savlaicīgi neveiktā maksājuma summas.
   3. Ja Uzņēmējs neveic Līgumā un tā pielikumos paredzētos pienākumus vai neveic pienākumus Līgumā un tā pielikumos noteiktajos termiņos, vai nesniedz Pasūtītāja pieprasīto informāciju Pasūtītāja noteiktajos termiņos, Izpildītājs maksā Pasūtītājam līgumsodu līgumsodu 0,5% (nulle komats piecu procentu) apmērā no kopējās apmērā no Līgumcenas par katru kavējuma dienu, bet ne vairāk kā 10% (desmit procenti) no Līgumcenas.
   4. Ja Uzņēmēja parakstītajā Būvuzņēmēja sagatavotajā ikmēneša būvdarbu izpildes aktā par iepriekšējā mēnesī faktiski izpildītajiem būvdarbiem Pasūtītājs konstatē būvdarbus, kas satur defektus un/vai trūkumus, Pasūtītājam ir tiesības pieprasīt no Uzņēmēja līgumsodu līdz 5 % (pieci procenti) apmērā no Līgumcenas par katru konstatēto gadījumu.
   5. Uzņēmējs atlīdzina Pasūtītājam būvdarbu atsegšanas un tās novēršanas izmaksas, ja Uzņēmēja pieprasītās būvdarbu atsegšanas rezultātā nav konstatēta neatbilstība ar Būvuzņēmēju noslēgtā būvdarbu līguma noteikumiem un/vai spēkā esošo normatīvo aktu prasībām un/vai Būvprojektam.
   6. Pasūtītājam ir tiesības ieturēt Uzņēmējam aprēķinātu līgumsodu no Līguma saistību izpildes garantijas.
   7. Līgumsoda samaksa neatbrīvo Puses no Līgumā paredzēto saistību turpmākas pildīšanas un neizslēdz pienākumu atlīdzināt zaudējumus.
   8. Uzņēmējs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām.
   9. Uzņēmējs ir atbildīgs par tā piesaistīto apakšuzņēmēju darbu izpildi atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam un trešajām personām. Uzņēmējs ir atbildīgs par visu saistību izpildi pret apakšuzņēmēju, tajā skaitā samaksas veikšanu.
4. **NEPĀRVARAMA VARA**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
   2. Pusei, kas nokļuvusi Nepārvaramas varas apstākļos, nekavējoties, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur Nepārvaramas varas apstākļu apstiprinājumu un raksturojumu.
   3. Ja Nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
   4. Par zaudējumiem, kas radušies Nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 13.2.punktam.
   5. Par Nepārvaramas varas apstākli nav uzskatāms:
      1. Uzņēmēja darbinieku un citu Uzņēmēja iesaistīto personu saistību neizpilde, nesavlaicīga vai nepienācīga izpilde;
      2. apstāklis, kad Uzņēmējam vai tā nodarbinātajiem būvspeciālistiem vairs nav spēkā esoši sertifikāti vai patstāvīgās prakses tiesības, kas nepieciešamas Līgumā paredzēto saistību izpildei.
5. **STRĪDI**
   1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikas normatīvos aktus.
   2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Uzņēmējam pārtraukt Pakalpojuma sniegšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot, ja šāda Līguma izpildes pārtraukšana vai maksājuma aizturēšana noteikta Līgumā.
6. **KONFIDENCIALITĀTE**
   1. Uzņēmējs apņemas ievērot konfidencialitāti, tajā skaitā:
      1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
      2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Uzņēmējam pieejama Līguma izpildes gaitā.
   2. Pasūtītājs apņemas ievērot konfidencialitāti  un bez Uzņēmēja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Uzņēmējs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Uzņēmējs nevar noteikt par komercnoslēpumu Līguma priekšmetu un tā izpildes rezultātu.
   3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
   4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
   5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
   6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
7. **LĪGUMA SPĒKĀ STĀŠANĀS, GROZĪŠANA UN IZBEIGŠANA**
   1. Līgums stājas spēkā dienā, kad Līgumu ir parakstījušas abas Puses un tas ir reģistrēts Pasūtītāja lietvedībā, un ir noslēgts uz laiku līdz Pušu saistību pilnīgai izpildei. Līguma abpusējas parakstīšanas datums tiek norādīts Līguma pirmās lappuses augšējā labajā stūrī.
   2. Līgumu groza Pusēm noslēdzot rakstiskus Līguma grozījumus, kas kļūst par Līguma neatņemamo sastāvdaļu, ņemot vērā Publisko iepirkumu likuma regulējumu.
   3. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
   4. Pasūtītājs var vienpusēji izbeigt šo Līgumu neatlīdzinot Uzņēmējam nekādus zaudējumus saistībā ar Līguma izbeigšanu, nosūtot par to rakstisku paziņojumu uz Uzņēmēja juridisko adresi 7 (septiņas) dienas iepriekš, ja iestājies vismaz viens no šādiem gadījumiem:
      1. Uzņēmējs sniedz Pakalpojumus neatbilstoši Līguma noteikumiem, spēkā esošo normatīvo aktu prasībām, Pasūtītāja likumīgiem norādījumiem un pēc Pasūtītāja pretenzijas saņemšanas Uzņēmējs 5 (piecu) darba dienu laikā nenovērš pārkāpumu;
      2. Uzņēmējam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
      3. Uzņēmējs tiek izslēgts no Būvkomersantu reģistra vai tas nav tiesīgs sniegt Pakalpojumus saskaņā ar spēkā esošiem normatīviem aktiem;
      4. Pasūtītājam zūd nepieciešamība saņemt Pakalpojumus.
8. **APAKŠUZŅĒMĒJU UN SPECIĀLISTU MAIŅA UN PIESAISTĪŠANA**
   1. Pakalpojuma sniegšanai Uzņēmējs piesaista savā piedāvājumā minētos speciālistus (3.pielikums). Ja tāda iemesla dēļ, kas ir ārpus Uzņēmēja kontroles, ir nepieciešama kāda speciālista nomaiņa, maiņa Uzņēmējam jāsaskaņo ar Pasūtītāju. Piedāvātā speciālista kvalifikācijai jābūt atbilstošai iepirkuma nolikuma prasībām.
   2. Uzņēmējam ir jānomaina ikviens Pakalpojuma izpildē iesaistīts (piedāvājumā minētā vai nomainītā) speciālists, ja to pieprasa Pasūtītājs un pamato ar kādu no 5.1.19.punktā minētiem iemesliem.
   3. Pasūtītājs pieņem lēmumu atļaut vai atteikt speciālista nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs līguma nodaļas noteikumiem.
   4. Uzņēmējs atbild par apakšuzņēmēju darbu.
   5. Pakalpojuma sniegšanai Uzņēmējs piesaista tikai savā iepirkuma piedāvājumā minētos apakšuzņēmējus.
   6. Apakšuzņēmēju nomaiņa vai jaunu apakšuzņēmēju piesaistīšana rakstveidā jāsaskaņo ar Pasūtītāju.
9. **CITI NOTEIKUMI**
   1. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
   2. Katrai Puseipar Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecas) darba dienu laikā no to rašanās brīža rakstiski jāpaziņo otrai Pusei. Ja Uzņēmējs nav iesniedzis Pasūtītājam attiecīgu paziņojumu šajā punktā noteiktajā termiņā, Uzņēmējs nevar prasīt pagarināt Līgumā noteikto saistību izpildes termiņu balstoties uz apstākļiem, par kuriem nav savlaicīgi sniedzis paziņojumu.
   3. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
   4. Jebkuri Līguma grozījumi izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.
   5. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
   6. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   7. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
   8. Ja kāds no Līguma noteikumiem ir pretrunā ar Līguma pielikuma noteikumiem, tad Līguma pielikuma noteikumus piemēro tiktāl, cik tos neierobežo Līguma noteikumi.
   9. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi
   10. Pasūtītāja atbildīgais darbinieks, kura pienākums ir kontrolēt Līguma izpildes gaitu un pēc otras Puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt ar Līguma izpildi saistītos dokumentus ir Daugavpils pilsētas pašvaldības iestādes “Komunālās saimniecības pārvalde” vadītāja vietnieks Artūrs Džeriņš, mob. tālrunis 28356815, e-pasts [arturs.dzerins@daugavpils.lv](mailto:arturs.dzerins@daugavpils.lv).
   11. Uzņēmēja atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt ar Līguma izpildi saistītos dokumentus ir PSIA “Sadzīves pakalpojumu kombināts” valdes loceklis Andrejs Jeršovs, tālr.: 65424769, e-pasts: [spkpsia@gmail.com](mailto:spkpsia@gmail.com).
   12. Visi Līguma grozījumi, papildinājumi un pielikumi ir Līguma neatņemamas sastāvdaļas. Līgumu noslēdzot, tam tiek pievienoti šādi pielikumi:
   13. Līgums sastādīts un parakstīts uz 12 (divpadsmit) lapām divos oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Uzņēmēja. Abiem Līguma eksemplāriem ir vienāds juridiskais spēks.

1. **LĪGUMA PIELIKUMI**
   1. 1.pielikums – Tehniskā specifikācija uz 20 (divdesmit) lapām (*oriģināls*);
   2. 2.pielikums – Finanšu piedāvājums uz 2 (divām) lapām (*kopija*);
   3. 3.pielikums – Galvenā personāla saraksts uz 1 (vienas) lapas (*kopija*);
   4. 4.pielikums – Līguma saistību izpildes garantijas noteikumi uz 2 (divām) lapām *(oriģināls)*;
   5. 5.pielikums – Būvuzrauga iknedēļas atskaites paraugs uz 1 (vienas) lapas *(oriģināls)*.
2. **PUŠU REKVIZĪTI**

|  |  |
| --- | --- |
| **Pasūtītājs:**  Daugavpils pilsētas pašvaldības iestāde  “Komunālās saimniecības pārvalde”  reģ.Nr.90009547852,  Saules iela 5a, Daugavpils, LV-5401, Latvija  AS “Citadele banka”, kods PARXLV22,  konts LV05PARX0000850062701  Daugavpils pilsētas pašvaldības iestādes  “Komunālās saimniecības pārvalde”  vadītājs    *(personiskais paraksts)* A.Pudāns | **Izpildītājs:**  PSIA “Sadzīves pakalpojumu kombināts”  reģ. Nr.41503002428,  Višķu iela 21K, Daugavpils, LV-5410, Latvija  AS “DNB banka”, kods RIKOLV2X,  konts LV53RIKO0002013220474  PSIA “Sadzīves pakalpojumu kombināts” valdes loceklis ar tiesībām pārstāvēt kapitālsabiedrību atsevišķi    *(personiskais paraksts)* A.Jeršovs |